Foto: Arxiv foto 2018 yilning bahorida Toshkentdan Issiqko‘lga temir yo‘l qatnovi ochiladi. Toshkent – Bishkek – Baliqchi, deb xabar berdi Qirg‘iziston hukumatining Jogorku Keneshdagi vakili Ashirbek Temirbayev bugun, 28 dekabr kuni Jogorku Kenesh yig‘ilishida. Kelishuvlarga ko‘ra, ushbu reys haftasiga bir martadan qatnaydi, deya xabar bergan u. Bishkek – Jalolobod qatnovini ochish bo‘yicha taklifni esa hukumat e’tiborga olishi ma’lum qilindi. 23 dekabrdan «Eyr Manas» kompaniyasi Bishkek – Toshkent va O‘sh - Toshkent reyslarini haftasiga ikki martadan yo‘lga qo‘ydi. Shuningdek, 25 dekabr kuni Qirg‘iziston delegatsiyasi O‘zbekistonda O‘sh – Qo‘qon, O‘sh – Andijon, O‘sh – Farg‘ona hamda O‘zbekistondan Jalolobod va Qizilqiyga avtobus reyslarini yo‘lga qo‘yish masalasini muhokama qildi. «Bunday qarorlar Sooronbay Sharipovichning O‘zbekistonga rasmiy tashrifi davomida muvofiqlashtirildi», - deya xabar berdi Temirbayev.